Diari Oficial de la Generalitat Valenciana


Sumari del DOGV 4280, del 27-06-2002 (2002/6457)

RESOLUCIÓ de 23 d'abril de 2002, de la directora general de l'Agència per a la Qualitat, Avaluació i Modernització dels Servicis Assistencials de la Conselleria de Sanitat, per la qual es renova l'acreditació per a la implantació de teixit ossi i tendinós a l'Hospital General de Castelló.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4280

Data del DOGV
:   27-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/6457


Data del document
:   23-04-2002

Organisme emissor
:   Conselleria de Sanitat

Tipus de document
:   Resolució

Descriptors 

:   * Castelló de la Plana
    * establiment hospitalari
    * trasplantament d'òrgans

RESOLUCIÓ de 23 d'abril de 2002, de la directora general de l'Agència per a la Qualitat, Avaluació i Modernització dels Servicis Assistencials de la Conselleria de Sanitat, per la qual es renova l'acreditació per a la implantació de teixit ossi i tendinós a l'Hospital General de Castelló. [2002/6457]
  
Vista la sol·licitud de renovació d'acreditació per a la implantació de teixit ossi i tendinós a l'Hospital General de Castelló de la Plana.
  
Antecedents de fet
  
Primer. L'Hospital General de Castelló, siti a l'avinguda de Benicàssim s/n, de Castelló de la Plana, obtingué acreditació per a efectuar implantació de teixit ossi i tendinós mitjançant una resolució del secretari general de la Conselleria de Sanitat de 08.01.1997.
  
Segon. El director de l'Hospital General de Castelló, Nicolás Martínez Tornero, en representació de Conselleria de Sanitat de la Generalitat Valenciana, presentà una sol·licitud de renovació d'acreditació per a la implantació de teixit ossi i tendinós de l'Hospital General de Castelló de la Plana amb data 21.02.2002.
  
Tercer. El Servici de Coordinació de Trasplantaments de la Comunitat Valenciana, adscrit a la Direcció General per a la Prestació Assistencial, emet informe favorable sobre la renovació sol·licitada per a efectuar la implantació de teixit ossi i tendinós.
  
Quart. Vista la proposta de resolució efectuada per la cap del Servici de Recursos Sanitaris.
  
Fonaments jurídics
  
Primer. La Direcció General de l'Agència per a la Qualitat, Avaluació i Modernització dels Servicis Assistencials de la Conselleria de Sanitat és competent segons que establixen l'Orde d'11 de desembre de 1992, de la Conselleria de Sanitat i Consum, i el Decret 27/1987.
  
Segon. S'ha complit el que estabix l'article 29.1 de l'Orde d'11 de desembre de 1992, de la Conselleria de Sanitat i Consum.
  
Vists els antecedents de fet, els preceptes legals citats i els altres de pertinent aplicació, resolc renovar l'acreditació per a la implantació de teixit ossi i tendinós a l'Hospital General de Castelló, siti a l'avinguda de Benicàssim s/n, de Castelló de la Plana. Esta acreditació serà vàlida per un període de cinc anys, amb efectes de 23 d'abril del 2002.
  
L'acreditació podrà ser revocada en qualsevol moment ja que han de complir-se els requisits i consideracions que l'han feta possible.
  
Que es notifique la present resolució a les persones interessadess, amb l'advertència que no exhaurix la via administrativa i que hi poden interposar recurs d'alçada davant del conseller de Sanitat en el termini d'un mes comptador des del sendemà de la data de notificació.